ปาร์แมน

ปาร์แมน  เป็นการ์ตูนญี่ปุ่น ผลงานเขียนของ ฟูจิโกะ เอฟ. ฟูจิโอะ เรื่องราวของ ซึวะ มิตสึโอะ เด็กชายชาวโลกจอมซุ่มซ่าม ซึ่งถูกเลือกมาเป็นศิษย์ของซุปเปอร์แมนเพื่อมารับช่วงต่อ
ซีรีส์แรกของปาร์แมนได้ถูกตีพิมพ์ในโชเนนซันเดย์และแมกกาซีนอื่นๆ ตั้งแต่ปี 1967 ถึง 1968 ซีรีส์ที่สองตีพิมพ์ในโคโระโคโระคอมมิก ตั้งแต่ปี 1983 ถึง 1986 ในซีรีส์ที่สองมีการเปลี่ยนแปลงในรายละเอียดหลายด้าน ตัวอย่างเช่น ชื่อของซุปเปอร์แมน
ในประเทศญี่ปุ่น ปาร์แมนออกฉายครั้งแรกในปี 1967 ในรูปแบบขาวดำ และได้ถูกสร้างใหม่ในรูปแบบสีในปี 1983 และในปี 2003 และ 2004 ได้มีการสร้างปาร์แมนในรูปแบบภาพยนตร์
ในประเทศไทย ปาร์แมนเคยถูกนำเสนอฉายทาง ช่อง 9 อ.ส.ม.ท. เมื่อหลายปีก่อน ปัจจุบันกำลังฉายผ่านสถานีเคเบิลโทรทัศน์ทรูวิชั่นส์ เป็นครั้งที่สองทางทรูสปาร์ค จัมป์ ช่อง 445 กับ ทรูสปาร์ค เพลย์ ช่อง 444 เป็นเสียงพากย์ของทรูวิชั่นส์เองและฉายจำนวนตอนมากกว่าช่วงฉายครั้งแรกช่วงปี 2551-2552 โดยช่วงนั้นจะใช้เสียงพากย์ของ โรส และออกจำหน่ายในรูปแบบวีซีดี โดย โรสวิดีโอ และเคยออกอากาศทางสถานีวิทยุโทรทัศน์กองทัพบกช่อง 5 ในรายการแก๊งการ์ตูน ออกอากาศครั้งแรกเมื่อปี 2549 ยาวไปจนถึงปี 2551
== โครงเรื่อง ==
ซุปเปอร์แมนให้อุปกรณ์ 4 อย่างแก่ ซึวะ มิตสึโอะ เด็กชายชาวโลกจอมซุ่มซ่าม เพื่อให้ได้เป็นปาร์แมน คือ หน้ากากทำให้มีกำลังเพิ่มขึ้น 6,600 เท่า และมีอุปกรณ์แปลภาษา ผ้าคลุมทำบินได้ด้วยความเร็ว 119 กม./ชม. ตราสัญลักษณ์ติดหน้าอกเป็นอุปกรณ์สื่อสารกับปาร์แมนคนอื่นๆ และเป็นอุปกรณ์ช่วยหายใจ และเจ้าหุ่นก๊อปปี้สำหรับรักษาความลับการเป็นปาร์แมน ซุปเปอร์แมนจะทำลายสมอง หากมีใครล่วงรู้ความจริงเกี่ยวกับตัวจริงของปาร์แมน
มิตสึโอะเริ่มช่วยเหลือผู้คนที่ตกอยู่ในอันตรายทั้งทางอาชญากรรมและภัยต่างๆ ผู้คนต่างนิยมชมชอบปาร์แมน สิ่งที่ทำให้ปาร์แมนตกที่นั่งลำบากมักจะเป็นการที่ต้องเป็นทั้งซุปเปอร์ฮีโร่และเป็นเด็กผู้ชายธรรมดาที่ไม่มีความสำคัญอะไร มิตสึโอะอยากที่จะเลิกเป็นปาร์แมน แต่ยังอยากที่จะช่วยผู้คนที่อยู่ในภยันตราย
ในไม่ช้า ปาร์แมนก็ได้เจอและทำงานร่วมกับปาร์แมนคนอื่นๆ
ในตอนจบในเฉพาะมังงะหรือหนังสือการ์ตูนเท่านั้น มิตสึโอะ ได้สำเร็จและได้รับตำแหน่งซุปเปอร์แมนหรือเบิร์ดแมน จากโลกไปที่ดาวเคราะห์ดวงอื่นเพื่อไปเป็นซุปเปอร์ฮีโร่ทีเก่ง ซึ่งในถ้าเสร็จทุกอย่างจะกลับมา
ส่วนในอนิเมะ ทั้งสองเวอร์ชัน ฉบับปี 1967 กับ ฉบับปี 1983 จะจบไม่เหมือนในมังงะ โดยอนิเมะฉบับปี 1967 หรือภาพขาวดำจะจบด้วยการปาร์โกะจะเผยตัวจริงว่าตัวเองคือสุมิเระ กับปาร์แมน (มิตสึโอะ) เพียงผู้เดียว เนื่องจากปาร์แมน (มิตสึโอะ) มาสารภาพรักกับปาร์โกะ (สุมิเระ) มาแอบรักมาตลอดและปาร์โกะรับคำสารภาพแล้วเผยด้วยว่าตัวเองรักมิตสึโอะมานานเหมือนกันแล้วปาร์โกะยอมเผยตัวจริงว่าเป็นสุมิเระกับมิตสึโอะ พร้อม แล้วทั้งคู่จะคบหากันเป็นทางการแล้วสัญญาในอนาคตจะแต่งงานด้วยกันแล้วท้งคู่ก็บินเพื่อไปเดทกันในฉากจบ แล้วฉบับปี 1983 จะการสารภาพรักของปาร์โกะ (สุมิเระ) กับ ปาร์แมน (มิตสึโอะ) ที่มีอยู่ในใจมานานและทั้งบินคู่เคียงคู่ด้วยกันจนจบ
== ตัวละคร ==
=== ปาร์แมน  ===
ซึวะ มิตสึโอะ (หรือที่รู้จักกันในนาม ปาร์แมน เบอร์ 1) - พระเอกในเรื่อง เป็นเด็กชายอายุ 11 ปี ที่ซุ่มซ่าม เรียนไม่เก่ง แต่ถ้าเทียบตัวละครชายในเรื่องเค้าจะเป็นตัวละครที่หน้าตาดีที่สุด แต่ถ้ามีความจริงจังเค้าถึงว่าเรียนดีได้เลย ถูกเลือกมาเป็นปาร์แมนคนแรกและตำแหน่งหัวหน้าของปาร์แมนไปด้วยแอบชอบ มิจิโกะ เพื่อน ในโรงเรียนเดียวกัน แต่สุดท้ายก็ชอบ สุมิเระมากกว่า และก็ แอบหลงรักและปลื้มสุมิเระ(ปาร์แมนเบอร์3)ที่เป็นดาราด้วย แล้วจะทะเลาะปาร์โกะ(สุมิเระ) อยู่บ่อยครั้ง ด้วยเพราะเค้าไม่รู้ตัวจริงว่าปาร์โกะเป็นสุมิเระและไม่ชอบนิสัยของปาร์โกะที่มายุ่งเรื่องของเขาบ่อยครั้ง แต่บางครั้งเค้าก็เป็นเพื่อนที่ดีกับปาร์โกะ(สุมิเระ)ไปด้วยและจะปรึกษาปัญหาและแก้ไปด้วยกันตลอด เขาจะมีปัญหาทำอะไรไม่คิดหน้าคิดหลังทำให้ฉากจบแต่ละตอนมักจบไม่สวยตลอด และขี้เกียจในการทำงานเป็นอีกเหตุผลที่ทำให้ปาร์แมนในทีมต้องสั่งสอนลงโทษเค้าบ่อยครั้ง แต่ว่าเค้าช่วงเป็นปาร์แมนคนอื่นใกล้ตัวเค้าจะไว้ใจ และปลื้มเขากันหมด เป็นที่พึ่งพาได้ และเป็นฮีโร่ขวัญใจทุกคนซึ่งต่างจากตอนเป็นมิตสึโอะเค้าจะเป็นคนที่ไม่ได้เรื่องในบรรดาสายตาเพื่อนของเค้าเช่นกัน และเค้าเป็นคนที่บ้าผู้หญิงหนักมาก เจอผู้หญิงน่ารักจะชอบไปหมด ทำให้สุมิเระหึงเขาบ่อยครั้งเวลาที่เค้าไปเกาะแกะผู้หญิงคนอื่น อย่างเช่น มิจิโกะ
บู้บี้ (หรือที่รู้จักกันในนาม ปาร์แมน เบอร์ 2) - บู้บี้เป็นลิงชิมแปนซี บู้บี้พูดไม่ได้แต่เป็นลิงที่ฉลาดจะสื่อสารกับปาร์แมนคนอื่นด้วยการไปยกสิ่งของหลายอย่างมาให้ดู เป็นคู่หูของมิตสึโอะ เคยขโมยเข็มกลัดและก๊อปปี้ของเบอร์1ด้วยเพราะมีพีริโกะจังเป็นแฟน เป็นลิงที่แสดงละครสัตว์ในสวนสัตว์ อาศัยอยู่กับแม่ แต่ฉบับอนิเมะอยู่กับลุงกับป้าที่รับมาอุปการะเลี้ยงดูไว้ ส่วนแม่อยู่ในซาฟารีในแอฟริกากับน้องชาย
โฮชิโนะ สุมิเระ (หรือที่รู้จักกันในนาม ปาร์แมน เบอร์ 3 หรือ ปาร์โกะ) - นางเอกในเรื่อง เป็นเด็กหญิงที่ตัวจริงเป็นดารานักแสดงนักร้องที่มีชื่อเสียง และเป็นขวัญใจของมหาชนไม่มีใครไม่รู้จักเธอ มีหุ่นก๊อปปี้เป็นคู่ปลอบใจเวลาเศร้าและหุ่นของเธอมีความคิดเห็นที่ดีกว่าเธอเสมอทำให้เธอเถียงอะไรกับหุ่นตัวเองไม่เคยได้ ไม่มีใครรู้ตัวจริงของปาร์โกะนอกจากเบิร์ดแมน เนื่องจากเธอเป็นคนมีชื่อเสียงมักไม่ได้ใช้ชีวิตเหมือนเด็กผู้หญิงปกติทั่วไปเท่าไร ตอนเป็นสุมิเระจะเด็กผู้หญิงปกติใจดี พูดจาไพเราะ อ่อนโยน และมีหน้าตาสวยน่ารัก ในตอนที่เธอเป็นปาร์โกะ บุคลิกจะเหมือนเด็กผู้ชาย เจ้ากี้เจ้าการ หาญกล้า ชอบใช้กำลัง หัวแข็งและเอาแต่ใจ มักจะทะเลาะกับมิตสึโอะบ่อย และแต่ในขณะเดียวเธอเป็นผู้หญิงคนเดียวที่สนิทกับมิตสึโอะที่สุดและเข้าใจในตัวมิตสึโอะมากที่สุด มันทำให้สุมิเระหลงรักมิตสึโอะไปด้วย ความสัมพันธ์ทั้งสองไปถึงขนาดจูบกันแล้วด้วยแถมสุมิเระตั้งใจว่าในอนาคตเธอจะแต่งงานกับมิตสึโอะเพียงคนเดียวเท่านั้นทำให้เธอพยายามแอบจีบมิตสึโอะไปอยู่ด้วย แล้วเธอมักจะหึงมิตสึโอะเวลาไปเกาะแกะผู้หญิงคนอื่น แต่เธอไม่เคยเผยความในใจและเผยตัวจริงซึ่งเธอพยายามจะสารภาพรักกับมิตสึโอะหลายครั้งแล้ว แต่ก็ได้สารภาพจนกระทั่งตอนจบ เธอกับมิตสึโอะจะถูกเจ้าหุ่นของตัวเองและปาร์ยังกับบู้บี้ชงกับแซวเรื่องแอบชอบกันบ่อยๆ ด้วย
โอยามะ โฮเซน (หรือที่รู้จักกันในนาม ปาร์แมน เบอร์ 4 หรือ ปาร์ยัง) - เป็นเณรน้อยในโอซาก้า เป็นคนที่มักมองโลกความเป็นจริง แก้ไขปัญหาตามสถานการณ์และข้อเท็จจริง แต่มีข้อเสียที่ร้ายแรงคือ เป็นคนประหยัดตระหนี่ถี่เหนี่ยวเกินเหตุ จึงทำให้มักขัดแย้งกับปาร์แมนคนอื่นๆ อย่างไรก็ตามการที่ปาร์ยังเป็นแบบนี้ ก็ช่วยให้พวกปาร์แมนรอดพ้นเหตุการณ์ร้ายๆ มาได้ทุกครา และยังเป็นตัวกลางในการช่วยห้ามการทะเลาะกันของปาร์แมน และ ปาร์โกะและมีส่วนช่วยให้ความสัมพันธ์ระหว่างปาร์แมน กับปาร์โกะนั้นลงเอยกันได้ด้วยดีและ ปาร์ยังยังมีบุคลิกที่ดูเป็นผู้ใหญ่ มีเหตุผล ฉลาด รู้ทันเล่ห์เหลี่ยมคนและ เข้าใจบริบทของสังคมในชีวิตจริง ใช้พลังปาร์แมนและหุ่นก๊อปปี้หาเงินจากการขนส่ง และทำงานพิเศษต่างๆ และมีความฝันเป็นเจ้าของกิจการขนส่งเป็นของตัวเอง ปาร์ยังอันเนื่องเค้าอาศัยอยู่ในโอซาก้าทำให้เค้าไม่ค่อยมาร่วมงานกับปาร์แมนคนอื่นๆ เท่าไร บทบาทของเค้าจึงจะไม่ค่อยเยอะถ้าเทียบกับปาร์แมนคนอื่นกับเพื่อนมิตสึโอะ อย่าง คาบาโอะกับซาบุและมิจิโกะ
ยามาดะ โคอิจิ (หรือที่รู้จักกันในนาม ปาร์แมน เบอร์ 5 หรือ ปาร์โบ) - สมาชิกคนที่5ของปาร์แมน เป็นเด็กทารกที่มีพลังพิเศษ มีชื่อเล่นว่า โคจังได้เป็นปาร์แมนเพราะไปรู้ตัวจริงของมิตสึโอะเข้า ถูกตัดออกไปตอนหลังเพื่อให้มีปาร์แมน 4 คนดังเดิม
ซูเปอร์แมน (หรือที่รู้จักกันในนาม เบิร์ดแมน) - หนึ่งในซูเปอร์แมน ผู้ปกป้องจักรวาล ขี่จานบินแบนๆเกือบตลอดเวลา มีสัยซุ่มซ่ามแต่ยังมีความเกรงขามอยู่เค้าดูแลปาร์แมนบนโลกทั้งสี่เป็นบอสใหญ่ของปาร์แมน และเป็นผู้ให้ชุดปาร์แมนเซ็ทกับปาร์แมนทั้งสี่คน และเค้าจะเตือนตลอดว่าถ้าเผยตัวจริงปาร์แมนจะโดนสาปเป็นสัตว์ ผู้เขียนได้เปลี่ยนชื่อเรียกจาก "ซูเปอร์แมน" มาเป็น "บาร์ดแมน" หรือ "เบิร์ดแมน" (Birdman) เนื่องจากปัญหาด้านลิขสิทธิ์เรื่องซุปเปอร์แมนกับ ดี.ซี.คอมมิกส์ใน สหรัฐอเมริกา
เจ้าหุ่นก๊อปปี้ - เป็นหุ่นยนต์แอนดรอยด์ ที่ซุปเปอร์แมนให้แก่ปาร์แมน1 2 3 4 โดยมีสีตอนปิดต่างๆกัน สำหรับปกปิด ความลับการเป็นปาร์แมน หุ่นยนต์นี้จะเปลี่ยนเป็นใครก็ตามที่กดที่จมูก (จะเป็นเหมือนคนๆนั้น) และสามารถถ่ายโอนประสบการณ์ระหว่างการปฏิบัติงาน จากปาร์แมนไปยังหุ่น หรือ จากหุ่นไปยังปาร์แมน โดยการเอาหน้าผากชนกัน ถ้าถูกกดจมูกอีกครั้งจะกลับไปเป็นหุ่นตัวเล็กๆ
=== บุคคลอื่นๆ ===
ซึวะ กังโกะ - น้องสาวของมิตสึโอะ เป็นคนฉลาดและรอบรู้กว่ามิตสึโอะ  อยากมีพี่สาวมากเนื่องจากมิตสึโอะมีนิสัยไม่เอาไหน และเป็นขี้ฟ้องแม่
คาบาโอะ - เพื่อนของมิตสึโอะที่ชอบใช้กำลังกันผู้อื่น มักจะหาเรื่องให้มิตสึโอะหรือปาร์แมนช่วยและแสดงความสามารถที่ขอให้ทำตลอด บ้านทำงานร้านขายผัก
ซาบุ - ลูกน้องหรือเพื่อนของพวกมิตสึโอะ เป็นที่ชอบพูดเหน็บแนมอื่นแม้คาบาโอะเองด้วย บ้านทำงานภัคตาคาร แต่มักจะโดนคาบาโอะใช้งานบ่อย
ซาวาดะ มิจิโกะ - สาวน้อยที่มิตสึโอะ คาบาโอะ และ ซาบุ ต่างแอบชอบ เป็นหน้าตาสวยน่ารัก มีนิสัยดี อ่อนโยน สุภาพเรียบร้อย แต่จะมีปัญหาเวลาใครทำอะไรไม่ถูกใจเธอจะไม่ชอบใจทำให้มีเกิดอาการหงุดหงิดและงอนตลอด เป็นหัวหน้าห้องอีกด้วย และเธอเป็นคนแอบชอบปาร์แมนมาก และในส่วนลึกของจิตใจเธอก็ชอบ มิตสึโอะ ด้วยเช่นกันเพราะเธอเป็นอีกคนที่สนิทกับมิตสึโอะ ทั้งสองมักจะไปเที่ยวและเดินไปโรงเรียนด้วยกันเสมอ
•ฮารูโอะ-เพื่อนร่วมชั้นของ มิตสึโอะ คาบาโอะ ซาบุ มิจิโกะ ฐานะทางบ้านดี มีนิสัยชอบโอ้อวด  เจ้าเล่ห์ ฉลาดและมักจะมีของใหม่ๆไปอวดเพื่อนเป็นประจำ มักจะชอบรวมกลุ่มกับ คาบาโอะ ซาบุ คอยกลั่นแกล้งมิตสึโอะและขอร้องให้มิตสึโอะพาปาร์แมน มาเพื่อใช้งานต่างๆ
•คุณครูโอยามะ-คุณครูโรงเรียนประถม ผู้สอน มิตสึโอะ คาบาโอะ ซาบุ มิจิโกะ และนักเรียนชั้นประถม เป็นคุณครูที่สอนและคอยผลักดันนักเรียน รวมถึงมิตสึโอะให้มีความรับผิดชอบต่อหน้าที่ และ มักจะดุตำหนิ มิตสึโอะ เป็นประจำด้วยความที่มิตสึโอะชอบลืมทำการบ้าน ขี้เกียจ หลับในเวลาเรียน กับ สอบได้คะแนนไม่ดีนัก รวมถึงพวกซาบุ กับ คาบาโอะ ที่ชอบทำตัวก่อกวนในห้องเรียน แต่ถึงยังงั้น คุณครูโอยามะ เป็นคุณครูที่รักและปรารถนาดีต่อลูกศิษย์ทุกคน มีความเอาใจใส่นักเรียน ชอบพานักเรียนไปทำกิจกรรมทัศนศึกษา บำเพ็ญประโยชน์  รวมถึงยังมีความสนิทสนม กับ คุณพ่อของมิตสึโอะ เพราะคุณครูโอยามะ ชอบไปคุยเรื่องผลการเรียนของมิตสึโอะ ให้พ่อแม่ มิตสึโอะรับรู้บ่อยครั้งและในบางครั้งที่มิตสึโอะทำผลการเรียนได้ดี คุณครูโอยามะ มักจะดีใจและภูมิใจในตัวมิตสึโอะมาก
== รายชื่อตอนในปาร์แมน ==
=== ปี 1983 ===
== แหล่งข้อมูลอื่น ==
The official website to 2003 movie
The official website to 2004 movie
การ์ตูนญี่ปุ่น
การ์ตูนญี่ปุ่นสำหรับเด็ก
ทีเอ็มเอสเอ็นเตอร์เทนเมนต์
อนิเมะที่ออกฉายในปี พ.ศ. 2526
ตัวละครกลุ่มสี่
ซูเปอร์ฮีโรในอนิเมะและมังงะ
ซูเปอร์ฮีโรเด็ก
ซูเปอร์ฮีโรที่มีการปกปิดตัวตนจริง
ยอดมนุษย์หญิง
เกมสำหรับแฟมิคอม